texts: Civic ทุกรุ่นใช้ระบบกันสะเทือนหน้าแบบคอยล์สปริง ด้านหลังทอร์ชั่นบาร์พร้อมคอยล์สปริง เครื่องยนต์ยังคงใช้รหัส D และเพิ่มรุ่นใหม่ 1,500 ซีซี CVCC โดยในปี 1984 ได้เพิ่มรุ่นแรงรหัส Si สำหรับทำตลาดญี่ปุ่น ปรับปรุงระบบกันสะเทือน และใช้เครื่องยนต์ DOHC ZC ความจุ 1,600 ซีซี กำลังสูงสุด 130 แรงม้า ส่วนรุ่นที่ทำตลาดในสหรัฐอเมริกาในชื่อ Civic Si 3 ประตู และ CRX Si ใช้เครื่องยนต์หัวฉีด 12 วาล์ว กำลังสูงสุด 91 แรงม้า เดือนพฤศจิกายน 1984 ฮอนด้าเพิ่มระบบขับเคลื่อน 4 ล้อให้ Civic เป็นครั้งแรกในรุ่น Shuttle ช่วงแรกมีปุ่มกดสำหรับเข้า-ออกจากระบบขับเคลื่อน 4 ล้อที่เรียกว่า "Realtime" เพราะสามารถทำได้ขณะรถวิ่ง จากนั้นในเดือนกุมภาพันธ์ 1985 จึงเพิ่มรุ่น Quint Integra ตัวถังแฮทช์แบ็ก 3 ประตู ฐานล้อ 2,450 มิลลิเมตร และในเดือนพฤศจิกายน 1986 เพิ่มรุ่น 5 ประตูแฮทช์แบค พร้อมขยายขนาดฐานล้อเป็น 2,520 มม.